Algab ideede konkurss dokumentaalfilmide sarja „Eesti lood” tootmiseks — Müürileht
Saabunud kavandite hulgast valitakse välja paljulubavamad ja paeluvamad filmikirjeldused ning teise vooru pääsejatel on võimalik arendada oma ideid kolm kuud. Edasijõudnute hulgast tehakse lõplik valik hiljemalt oktoobri alguses ja välja valitakse 12 filmiprojekti. Filmid toodetakse 2019. aasta jooksul ja ERRi telekanalite eetris näeb neid 2020. aastal.
„Eesti lood” filmide ideekavandite esitamise tähtaeg on 22. mai 2018. Ühel A4-suurusel lehel esitatud kavandisse peaks mahtuma idee kirjeldus ja tegelaste tutvustus, filmilooks komponeerimise viis ning teema või peategelase valiku põhjendus.
„Eesti lood” on sari väikese eelarvega 28-minutilistest tõsielufilmidest, mis keskenduvad elule tänapäeva Eestis. Projekt algatati 2003. aastal ja 15 hooaja jooksul linastunud dokumentaalfilme on võimalik järelvaadata aadressil arhiiv.err.ee.